এর পর বঙ্গভবনেই এক ধরনের বৈরী পরিবেশে আড়াই মাস কেটে গেল। বঙ্গবন্ধুর প্রাক্তন এডিসি হিসেবে বঙ্গভবনে কর্মরত অন্যরা আমাদের এড়িয়ে চলত। কর্নেল ফারুক ও কর্নেল রশিদ বঙ্গভবনের তৃতীয় তলায় ভিআইপি রুমে থাকত। তাদের মধ্যে এক ধরনের অহঙ্কার এসে গেল- 'তারাই দেশ চালাচ্ছে।' কিছুদিন যেতে না যেতেই পুরো সেনাবাহিনী তাদের বিরুদ্ধে চলে গেল। বিশেষ করে সেনাবাহিনীর জ্যেষ্ঠ কর্মকর্তারা কোনোভাবেই তাদের কর্তৃত্ব মেনে নিতে পারছিলেন না।